section_heading: Posljednje godine
paragraph_text: U vrijeme raspada SFRJ, Dnevnikovi stripovi, kao i ostala srpska izdanja, su se prestali pojavljivati u zapadnim dijelovima bivše države. Zbog drastično smanjenog tržišta, međunarodnih sankcija i hiperinflacije došlo je i do drastičnog opadanja naklade, čemu je doprinijela i nestašica papira. Svi ti stripovi koji nisu izašli u bivšim jugoslavenskim republikama (u Hrvatskoj poznati kao neobjavljeni) danas se teško nabavljaju i među kolekcionarima dostižu veoma visoku cijenu.